นักธุรกิจแหยงไม่ลงทุน บิ๊กตู่ มึนตึ้บช่วยทุกทางแต่ยังไร้ผล
นางหิรัญญา สุจินัย เลขาธิการสำนักงานคณะกรรมการส่งเสริมการลงทุน (บีโอไอ) เปิดเผยว่า พล.อ.ประยุทธ์ จันทร์โอชา นายกรัฐมนตรี ได้แสดงความกังวลในระหว่างเป็นประธานการประชุมคณะกรรมการส่งเสริมการลงทุน (บอร์ดบีโอไอ) ถึงมาตรการส่งเสริมให้เอกชนเร่งการลงทุน จึงอยากให้เอกชนตัดสินใจลงทุนโดยเร็ว เพื่อช่วยกระตุ้นเศรษฐกิจ ซึ่งบีโอไอเห็นว่า รัฐบาลได้ออกมาตรการช่วยนักลงทุนทุกวิถีทางแล้ว ตอนนี้จึงเหลือแค่การตัดสินใจลงทุนของภาคเอกชน ซึ่งจากการพูดคุยกับนักลงทุน ส่วนหนึ่งอยู่ระหว่างการรอดูสถานการณ์,นักลงทุนที่ยื่นคำขอรับการส่งเสริมการลงทุนในปี 57 และได้รับอนุมัติแล้ว 2,320 โครงการ วงเงินลงทุนรวม 875,000 ล้านบาท แต่มีการลงทุนจริงน้อยเพียง 38% ของจำนวนโครงการทั้งหมดเท่านั้น จึงเป็นที่มาของการออกมาตรการสนับสนุนให้ภาคเอกชนเร่งเปิดโครงการทั้งในเขตพัฒนาเศรษฐกิจพิเศษและพื้นที่ทั่วไป ส่วนปี 58 ช่วงเดือน ม.ค.-ส.ค.ได้รับอนุมัติ 362 โครงการ วงเงินลงทุน 48,000 ล้านบาท โดยบีโอไอคาดว่าในปี 59 จะมีเม็ดเงินลงทุนไม่ต่ำกว่า 100,000 ล้านบาท นอกจากนี้ บอร์ดบีโอไอยังได้อนุมัติส่งเสริมการลงทุนเพิ่มเติมอีก 15 โครงการ วงเงินลงทุนรวม 37,516 ล้านบาท อาทิ บริษัท ซีพีเอฟ (ประเทศไทย) จำกัด (มหาชน) ผลิตไข่ไก่และไก่รุ่นวงเงินลงทุน 6,439 ล้านบาท และบริษัท สยามเคเบิล โฮลดิ้ง จำกัด ผลิตไฟฟ้าจากพลังงานลม เงินลงทุน 6,500 ล้านบาท เป็นต้น.
นางหิรัญญา สุจินัย เลขาธิการสำนักงานคณะกรรมการส่งเสริมการลงทุน (บีโอไอ) เปิดเผยว่า พล.อ.ประยุทธ์ จันทร์โอชา ได้แสดงความกังวลในระหว่างเป็นประธานการประชุมคณะกรรมการส่งเสริมการลงทุน 
ทีมข่าวเศรษฐกิจ,มาตรการส่งเสริมการลงทุน,กระตุ้นเศรษฐกิจ,นักลงทุน,ภาคเอกชน,เขตพัฒนาเศรษฐกิจพิเศษ,บีโอไอ,ประยุทธ์ จันทร์โอชา,หิรัญญา สุจินัย,ข่าว,ข่าวเศรษฐกิจ,ไทยรัฐฉบับพิมพ์